*Projekts*

2017. gada \_\_\_.\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr. .§)

**Grozījumi Ministru kabineta 2015. gada 13. oktobra noteikumos Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi"**

*Izdoti saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20.panta 6. un 13.punktu*

Izdarīt Ministru kabineta 2015. gada 13. oktobra noteikumos Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi" (Latvijas Vēstnesis, 2015, 229.nr.) šādus grozījumus:

1. Papildināt noteikumus ar 10.4. apakšpunktu šādā redakcijā:

"10.4. ir radušās projekta īstenošanas vietā – ar komercdarbību saistītajā teritorijā."

1. Izteikt 13. punktu šādā redakcijā:

"13. Specifiskā atbalsta ietvaros plānotais finansējums ir ne mazāks kā 75 552 111 *euro*, tai skaitā Eiropas Reģionālās attīstības fonda finansējums – 64 219 292 *euro* (tai skaitā virssaistību finansējums – 5 202 550 *euro*) un nacionālais finansējums (pašvaldību finansējums, valsts budžeta dotācija pašvaldībām, privātais finansējums) – ne mazāks kā 11 332 819 *euro*. Nacionālais finansējums var būt mazāks, ja šo noteikumu 47.2. apakšpunktā minētās izmaksas tiek segtas no *de minimis* atbalsta."

1. Izteikt 14. punktu šādā redakcijā:

"14. Finansējuma sadalījums pa atlases kārtām:

14.1. pirmās atlases kārtas ietvaros plānotais finansējums ir ne mazāks kā 18 957 864 *euro*, tai skaitā Eiropas Reģionālās attīstības fonda finansējums – 16 114 183 *euro* (tai skaitā virssaistību finansējums 5 202 550 *euro*) un nacionālais finansējums – ne mazāks kā 2 843 681 *euro*. Nacionālais finansējums var būt mazāks, ja šo noteikumu 47.2. apakšpunktā minētās izmaksas tiek segtas no *de minimis* atbalsta;

14.2. otrās atlases kārtas ietvaros plānotais finansējums ir ne mazāks kā 12 837 216 *euro*, tai skaitā Eiropas Reģionālās attīstības fonda finansējums – 10 911 633 *euro* un nacionālais finansējums – ne mazāks kā 1 925 583 *euro*. Nacionālais finansējums var būt mazāks, ja šo noteikumu 47.2. apakšpunktā minētās izmaksas tiek segtas no *de minimis* atbalsta;

14.3. trešās atlases kārtas ietvaros plānotais finansējums ir ne mazāks kā 43 757 031 *euro*, tai skaitā Eiropas Reģionālās attīstības fonda finansējums – 37 193 476 *euro* un nacionālais finansējums – ne mazāks kā 6 563 555 *euro*. Nacionālais finansējums var būt mazāks, ja šo noteikumu 47.2. apakšpunktā minētās izmaksas tiek segtas no *de minimis* atbalsta."

1. Papildināt 19.1.2. apakšpunktu aiz vārdiem "sadarbības partnerim" ar vārdiem "un pašvaldībai, ja tā vai tās iestāde sniedz sabiedrisko pakalpojumu un vienlaikus ir projekta iesniedzējs,".
2. Aizstāt 22. punktā vārdus "projekta iesniedzēja līdzfinansējumā" ar vārdu "projektā".
3. Papildināt 27.3. apakšpunktu aiz vārdiem "dalība projektā sadarbības partnera statusā ir obligāta" ar vārdiem "izņemot gadījumu, kad pašvaldība vai tās iestāde vienlaikus ir projekta iesniedzējs un sabiedrisko pakalpojumu sniedzējs;".
4. Papildināt noteikumus ar 32.1 punktu šādā redakcijā:

"32.1 Sadarbības partnerim – pašvaldības aģentūrai, kas ir ūdenssaimniecības un (vai) siltumapgādes sabiedrisko pakalpojumu sniedzējs, par ūdenssaimniecības un (vai) siltumapgādes sabiedrisko pakalpojumu sniegšanu ir izdoti pašvaldības saistošie noteikumi, kuros norādīti:

32.11. pašvaldības aģentūras uzdevumi ūdenssaimniecības un (vai) siltumapgādes sabiedrisko pakalpojumu sniegšanā, tai skaitā sniedzamie ūdenssaimniecības un (vai) siltumapgādes sabiedrisko pakalpojumu veidi;

32.12. ūdenssaimniecības un (vai) siltumapgādes sabiedrisko pakalpojumu sniegšanas teritorija;

32.13. ūdenssaimniecības un (vai) siltumapgādes sabiedrisko pakalpojumu tarifi;

32.14. prasība ūdenssaimniecības un (vai) siltumapgādes sabiedrisko pakalpojumu sniedzējam uzturēt un atjaunot nepieciešamo tehnisko aprīkojumu, lai šo noteikumu 32.11. apakšpunktā minētos pakalpojumus varētu sniegt atbilstoši katram pakalpojuma veidam noteiktajām prasībām;

32.15. ūdenssaimniecības un (vai) siltumapgādes sabiedrisko pakalpojumu sniegšanas laiks, kas nav īsāks par 5 gadiem un nepārsniedz 10 gadus;

32.16. ūdenssaimniecības un (vai) siltumapgādes sabiedrisko pakalpojumu sniedzējam piešķirtās ekskluzīvās vai īpašās tiesības;

32.17. informācija par iespējām saņemt atlīdzības (kompensācijas) maksājumus – investīcijas sabiedrisko pakalpojumu sniegšanas infrastruktūrā – un nosacījumi atlīdzības (kompensācijas) maksājumu aprēķināšanai, kontrolei un pārskatīšanai, kā arī atlīdzības (kompensācijas) maksājumu pārmaksas novēršanai un atmaksāšanai;

32.18. atsauce uz Eiropas Komisijas 2011. gada 20. decembra lēmumu Nr.2012/21/ES par Līguma par Eiropas Savienības darbību 106. panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi."

1. Papildināt noteikumus ar 32.2 punktu šādā redakcijā:

"32.2 Ja ūdenssaimniecības un (vai) siltumapgādes sabiedrisko pakalpojumu sniedz pašvaldība vai tās iestāde, ir pieņemts pārvaldes lēmums par ūdenssaimniecības un (vai) siltumapgādes sabiedrisko pakalpojumu sniegšanu. Pārvaldes lēmumā norādīti:

32.21. konkrēti sniedzamie ūdenssaimniecības un (vai) siltumapgādes sabiedriskie pakalpojumi;

32.22. ūdenssaimniecības un (vai) siltumapgādes sabiedrisko pakalpojumu sniegšanas teritorija;

32.23. maksa par ūdenssaimniecības un (vai) siltumapgādes sabiedriskajiem pakalpojumiem;

32.24. ūdenssaimniecības un (vai) siltumapgādes sabiedrisko pakalpojumu sniegšanas laiks, kas nav īsāks par 5 gadiem un nepārsniedz 10 gadus;

32.25. atsauce uz Eiropas Komisijas 2011. gada 20. decembra lēmumu Nr. 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi."

1. Izteikt 34. punktu šādā redakcijā:

"34. Finansējuma saņēmējs:

34.1. uzkrāj datus par projekta ietekmi uz šo noteikumu 9.1. apakšpunktā minētajiem iznākuma rādītājiem;

34.2. uzkrāj datus par projekta ietekmi uz šādiem horizontālā principa “Ilgtspējīga attīstība” rādītājiem:

34.2.1. ekoinovāciju jomā atbalstītie komersanti;

34.2.2. jaunizveidotās "zaļās" darba vietas atbalstītajos komersantos;

34.2.3. publiskie iepirkumi, kuros izmantoti zaļā publiskā iepirkuma principi;

34.3. sniedz sadarbības iestādei informāciju par:

34.3.1. šo noteikumu 34.2.1. un 34.2.2. apakšpunktā minētajiem rādītājiem vienlaikus ar šo noteikumu 9.1. apakšpunktā minēto iznākumu rādītāju vērtību sasniegšanu;

34.3.2. šo noteikumu 34.2.3. apakšpunktā minēto rādītāju, iesniedzot sadarbības iestādē noslēguma maksājuma pieprasījumu."

1. Papildināt 35. punktu aiz vārdiem "vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu" ar vārdiem un skaitļiem "(Eiropas Savienības Oficiālais Vēstnesis, 2014. gada 13. maijs, Nr. L 138) (turpmāk – Komisijas regula Nr. 480/2014),".
2. Papildināt noteikumus ar 35.1 punktu šādā redakcijā:

"35.1Ja valsts atbalstu komercdarbībai sniedz saskaņā ar Komisijas regulas Nr. 651/2014 48. un 56. pantu un ja attiecīgajā projektā vai projekta daļā projekta pārskata periodā (projekta dzīves cikla laikā) ir radusies lielāka peļņa no pamatdarbības, nekā projektā plānots, finansējuma saņēmējs projekta pārskata perioda (projekta dzīves cikla) beigās veic šo noteikumu 35. punktā minētās izmaksu un ieguvumu analīzes pārrēķinu un sadarbības iestādei atmaksā starpību starp faktisko peļņu no pamatdarbības un plānoto peļņu no pamatdarbības."

1. Izteikt 37.4. apakšpunktu šādā redakcijā:

"37.4. šo noteikumu 37.1., 37.2.1., 37.2.2. un 37.2.3. apakšpunktā minētā subjekta jaunas būves būvniecībai zemes īpašumā atbilstoši šo noteikumu 38. punktam, ja:

37.4.1. subjekts zemes īpašumu nomā no privātpersonas un ja nomas līgums ir noslēgts līdz 2016. gada 31. decembrim;

37.4.2. zemes īpašums pieder privātpersonai, un šo noteikumu 37.1., 37.2.1., 37.2.2. un 37.2.3. apakšpunktā minētam subjektam zemes īpašumā ir piešķirta apbūves tiesība uz termiņu, kas nav mazāks par desmit gadiem. Apbūves tiesības līgumā nosaka atlīdzību par būvi atbilstoši tirgus cenai, kuru zemes īpašnieks atlīdzina apbūves tiesīgajam pēc apbūves tiesības izbeigšanās;".

1. Izteikt 42. punktu šādā redakcijā:

"42. Finansējuma saņēmējs nodrošina, ka ar valsts atbalstu komercdarbībai saistīta projekta dokumentāciju glabā 10 gadus, sākot no dienas, kad ir piešķirts valsts atbalsts komercdarbībai saskaņā ar šiem noteikumiem, izņemot gadījumu, ja valsts atbalsts komercdarbībai ir sniegts saskaņā ar Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 48. un 56. pantu, finansējuma saņēmējs nodrošina, ka ar valsts atbalstu komercdarbībai saistīta projekta dokumentāciju glabā atbilstoši Komisijas regulas Nr. 480/2014 1. pielikumā noteiktajam projekta pārskata periodam (projekta dzīves ciklam)."

1. Izteikt 53. punktu šādā redakcijā:

"53. Ja projekta ietvaros tiek plānotas šo noteikumu 47.3.1. apakšpunktā minētās apgaismojuma izmaksas, 47.3.2. apakšpunktā minētās izmaksas un 47.3.3. apakšpunktā minētās notekūdeņu attīrīšanas un dzeramā ūdens ieguves un sagatavošanas infrastruktūras izmaksas, projekta iesniedzējs projekta iesniegumā norāda enerģijas patēriņu pirms projekta īstenošanas (megavatstundas). Finansējuma saņēmējam ir pienākums informēt sadarbības iestādi par enerģijas patēriņu trīs gadus pēc projekta īstenošanas (megavatstundas)."

1. Izteikt 61. punktu šādā redakcijā:

"61. Atbalsta veidus, ko piešķir šo noteikumu ietvaros, var kumulēt:

61.1. savstarpēji;

61.2. ar valsts atbalsta veidu (vai vairākiem), kas sniegts no citas valsts atbalsta programmas vai projekta, ja valsts atbalsts tiek sniegts šo noteikumu 47. un 49. punktā minētajām izmaksām, nepārsniedzot šo noteikumu 19. punktā noteikto atbalsta intensitāti un de minimis apmēru;

61.3. ar valsts atbalsta veidu (vai vairākiem), kas sniegts no citas valsts atbalsta programmas vai projekta, ja valsts atbalsts tiek sniegts izmaksām, kas nav minētas šo noteikumu 47. un 49. punktā."

1. Izteikt 67. punktu šādā redakcijā:

"67. Citi projekta izmaksu attiecināmības nosacījumi:

67.1. šo noteikumu 19.1. apakšpunktā minētās izmaksas ir attiecināmas no šo noteikumu spēkā stāšanās dienas, izņemot šo noteikumu 47.2. un 47.8. apakšpunktā minētās izmaksas (tai skaitā pievienotās vērtības nodokli), kas ir attiecināmas, ja tās veiktas pēc 2014. gada 1. janvāra;

67.2. šo noteikumu 19.2., 19.3., 19.4. un 19.5. apakšpunktā minētās izmaksas ir attiecināmas no projekta iesnieguma iesniegšanas brīža un būvdarbu līgumu slēdz un ar ieguldījumiem saistītus būvdarbus uzsāk pēc projekta iesnieguma iesniegšanas, izņemot šo noteikumu 47.2. apakšpunktā minētās izmaksas un zemes iegādes izmaksas atbilstoši šo noteikumu 47.8. apakšpunktam (tai skaitā pievienotās vērtības nodokli), kas ir attiecināmas, ja tās veiktas pēc 2014. gada 1. janvāra;

67.3. šo noteikumu 62. punktā minētās *de minimis* atbalsta gadījumā projekta pamatojošās dokumentācijas sagatavošanas izmaksas ir attiecināmas no 2014. gada 1. janvāra."

1. Izteikt 70. punktu šādā redakcijā:

"70. Sadarbības iestāde nodrošina valsts atbalsta pārredzamības prasības izpildi atbilstoši normatīvajiem aktiem par informācijas publicēšanu par sniegto komercdarbības atbalstu."

1. Papildināt noteikumus ar 71. punktu šādā redakcijā:

"71. Ja valsts atbalstu sniedz saskaņā ar Komisijas regulas Nr. 651/2014 48. un 56. pantu, sadarbības iestāde nodrošina projekta uzraudzību Komisijas regulas Nr. 480/2014 1. pielikumā noteiktajā projekta pārskata periodā (projekta dzīves ciklā)."

Ministru prezidents Māris Kučinskis

Vides aizsardzības un reģionālās

attīstības ministrs Kaspars Gerhards

Iesniedzējs:

vides aizsardzības un reģionālās

attīstības ministrs Kaspars Gerhards

Vīza:

valsts sekretārs Rinalds Muciņš

03.03.2017 11:44

1580

L. Dorbe, 66016767

[liene.dorbe@varam.gov.lv](mailto:liene.dorbe@varam.gov.lv)